Thorvald Boye

Thorvald Boye (født 1. februar 1871 i Arendal, død 10. desember 1943) var en norsk høyesterettsdommer og ekspert på folkerett, som også underviste og skrev lærebøker.

Etter å ha tattexamen artium i 1899 avtjente han verneplikten i 1890. Han ble cand.jur. i 1894, og fra 1895 var han sorenskriverfullmektig. Fra 1897 var han ansatt i Justisdepartementet. Han hadde også studieopphold ved universitetene i Berlin, Genève og Paris, samt to opphold i London henholdsvis i 1899–1900 og 1903–05. Forskningen ledet blant annet frem til en avhandling om internasjonal privatrett som sikret ham H.K.H. Kronprinsens gullmedalje i 1901. I 1911 ble han forfremmet til byråsjef. Året etter ble han dr.jur. for avhandlingen «De væbnede Neutralitetsforbund» og tilsatt som lærer i statsrett og folkerett ved Den Militære Høiskole, der han var frem til 1935. Han underviste også deltid ved Universitetet i Oslo.

Fra 1913 var han i det nyopprettede Sosialdepartementet. Fra 1917 var han ekspedisjonssjef og fra 1922 høyesterettsdommer.

Thorvald var sønn av Albert Boye (født 1841) og Johanne Hanssen.
Han ble i 1907 gift med Mia Esmarch (1880–1966), søster til diplomaten August Esmarch. Thorvald og Mia var foreldre til diplomaten Thore Albert Boye (1912-99), hvis sønn Thorvald Boye (født 1946) også er jurist.

Utgivelser

Æresbevisninger og utmerkelser 
 Universitetets gullmedalje for en juridisk avhandling om internasjonal privatrett
 Kommandør av 1. klasse av Dannebrogordenen
 Kommandør av 1. klasse av Wasaorden
 Kommandør av 1. klasse av Nordstjerneordenen

Referanser 

Norske embets- og tjenestemenn
Norske jurister
Norske høyesterettsdommere
Alumni fra Universitetet i Oslo
Norske lærebokforfattere
Personer fra Arendal kommune
Dannebrogordenen
Vasaordenen
Nordstjerneordenen